**RONDELUL UNEI ZILE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RONDELUL UNEI ZILE

Când m-ai iubit măcar o zi

Sau cel puţin, aşa mi-ai spus,

Ce pot să mai râvnesc în plus?

Ce paradis? Ce galaxii?

Am fost un sclav mereu supus,

Stăpână aş fi vrut să-mi fi

Când m-ai iubit măcar o zi

Sau cel puţin, aşa mi-ai spus.

Eu mă ascund în poezii

Şi te iubesc cu dor nespus.

Iubirea ta a şi apus

De pari a nici nu-ţi aminti

Când m-ai iubit, măcar o zi.